钦定古今图书集成/明伦汇编/官常典/第777卷 > 申季历
## 钦定古今图书集成/明伦汇编/官常典/第777卷 > 申季历

按《宋书王歆之传》：“元嘉九年，豫州刺史长沙王义欣
上言，‘所统威远将军、北谯梁二郡太守阑中侯申季
历，自奉职邦畿，于兹五年，信惠并宣，威化兼著，外清
奸暴，内辑民黎，役赋均平，闾井齐肃，绥穆初附，招携
荒远。郊境之外，仰泽怀风，爵赏之授，绩能是显，宜升
阶秩，以崇奖劝。进号宁朔将军’。”